હાઇ પ્રોફાઇલ સેલિબ્રિટીઓ દરેક યુગમાં હોય છે જે અનેક લોકો પર અસર પાડનાર વ્યક્તિત્વ ધરાવતા હોય છે અને એ સ્વાભાવિક છે કે જ્યારે તેમની પાસે પ્રચંડ લોકપ્રિયતા હોય ત્યારે તેમને તેનો લાભ પણ મળતો જ હોય છે હાલમાં સોશિયલ મીડિયાનો જમાનો છે તો આ હાઇપ્રોફાઇલ સેલિબ્રિટીને આ મીડિયા પણ પોતાની રીતે ઉપયોગમાં લેતું હોય છે સામાન્ય લોકો જ્યારે પોતાના સોશિયલ મીડિયા પ્લેટફોર્મ પર કોઇ બ્લોગ લખે કે ટીપ્પણી કરે તો તેનું તેમને કોઇ વળતર મળતું નથી પણ હાઇ પ્રોફાઇલ સેલિબ્રિટી માટે તેમ હોતું નથી તેમનાં માટે તો આ સોશિયલ મીડિયા પણ કમાણીનું સાધન બની રહે છે.